钦定古今图书集成/明伦汇编/官常典/第693卷 > 龚遂奇
## 钦定古今图书集成/明伦汇编/官常典/第693卷 > 龚遂奇

按《见闻录》：“遂奇好学，善属文，居贫，授徒自给。征闽回，
口不言功，默默守故职，贫益甚。时献皇帝归自北狩，
景帝尊为太上皇，居南宫，一时用事诸大臣，方倡与
子之说，遂奇独草疏，请还政。献帝未上而语泄，景帝
大怒，下遂奇狱，将杀之。会赦，犹杖之，几死，挛不能行
者数年。献帝复辟，始授指挥佥事。”